rejauldu/bengali-wikipedia huggingface dataset:
ফারু (; আ-ধ্ব-ব: [faɾu] ) দক্ষিণ-পশ্চিম ইউরোপের রাষ্ট্র পর্তুগালের দক্ষিণভাগের আলগার্ভ অঞ্চলের দক্ষিণতম প্রান্তে অবস্থিত ফারু জেলার প্রধান পৌরসভা ও নগরী। এটি আটলান্টিক মহাসাগরের তীরে সান্তা মারিয়া অন্তরীপের কাছে অবস্থিত। ২০১১ খ্রিস্টবাদে এখানে প্রায় ১,১৮,০০০ অধিবাসীর বাস ছিল। এটি আলগার্ভ অঞ্চলের বৃহত্তম এবং দক্ষিণ পর্তুগালের অন্যতম বৃহৎ নগরী। ফারু পৌরসভার আয়তন প্রায়  ২০২.৫৭ বর্গকিলোমিটার।   ভূমধ্যসাগরের নাবিক জাতি ফিনিসীয়রা খ্রিস্টপূর্ব ৪র্থ শতকে এখানে একটি বসতি স্থাপন করেছিল। খ্রিস্টীয় ২য় থেকে ৮ম শতক পর্যন্ত এখানে পর্যায়ক্রমে রোমান, বাইজেন্টীয় ও ভিসিগথীয় শাসন ছিল। এসময় এখানে একটি বিশপের ধর্মাঞ্চল ছিল। নগরদ্বারের বুরূজগুলি বাইজেন্টীয় শাসনামলের প্রতিনিধিত্ব করছে। সেসময় এর নাম ছিল ওসসোনোভা। এরপর উত্তর আফ্রিকা থেকে আগত আরব-বংশোদ্ভূত মুসলমান মুর জাতির লোকেরা ৮ম শতকের শুরু (৭১৩ খ্রিস্টাব্দ) থেকে ১২৪৯ খ্রিস্টাব্দ পর্যন্ত শহরটি নিয়ন্ত্রণে রেখেছিল। ঐ বছর পর্তুগালের রাজা ৩য় আফোনসো শহরটি পুনর্বিজয় করেন। এটি ছিল পর্তুগালে মুরদের সর্বশেষ ঘাঁটি। ১৫৯৬ সালে ইংরেজরা শহরটিতে লুটতরাজ চালায়। ফারুর প্রাক্তন বিশপের বাসভবনের গ্রন্থাগারটি এসেক্সের ২য় আর্ল রবার্ট ডেভেরো লুট করেন এবং এই লুট করা পুস্তকগুলি বর্তমানে অক্সফোর্ড বিশ্ববিদ্যালয়ের বোডলেয়ান গ্রন্থাগারের কেন্দ্রীয় অংশটি গঠন করেছে। ১৭২২ ও ১৭৫৫ সালের ভূমিকম্পে শহরটি প্রায় সম্পূর্ণ ধ্বংস হয়ে যায়। এখন পর্যন্ত টিকে থাকা ভবনগুলির মধ্যে ১৮শ শতকে পুনরুদ্ধারকৃত রেনেসাঁস মহাগির্জা; ১৫১৩ সালে নির্মিত নসসা সিনিয়োরা দা আনুনসিয়াসাঁউ নামের খ্রিস্টান সন্ন্যাসীদের মঠটি (Nossa Senhora da Anunciação) এখনও ধ্বংসপ্রাপ্ত অবস্থায় পড়ে আছে।    কৃষিকাজ ফারুর মূল অর্থনৈতিক কর্মকাণ্ড। এখান থেকে মাছ, দ্রাক্ষাসুরা, সুমাক (ট্যানিংয়ের জন্য) ও ফল রপ্তানি করা হয়। এখানে ১৪৮৯ সাল থেকে একটি প্রকাশনা শিল্প বিদ্যমান। সেসময় ইহুদী প্রকাশকেরা লিসবন ও ফারু থেকে পর্তুগালের ইতিহাসের সবচেয়ে পুরাতন ইনকুনাবুলাগুলি (১৬শ শতকের আগে মুদ্রিত পুস্তক) হিব্রু ভাষায় মুদ্রণ করতেন। অস্ট্রেলিয়া থেকে আমদানিকৃত ইউক্যালিপটাস বৃক্ষগুলি কাগজের শিল্পে ব্যবহৃত হয়। ১৯৭০-এর দশকে পর্তুগালের সরকার ফারু নগরীর নিকটবর্তী একটি অঞ্চলকে পরিবেশ ও ঐতিহ্যবাহী স্থাপত্যকলার সংরক্ষণের স্বার্থে একটি সংরক্ষিত অঞ্চল ঘোষণা করে।  ফারু নগরীটি ঐতিহাসিক আলগার্ভ অঞ্চলের মধ্যে পড়েছে। মৃদু জলবায়ু, উৎকৃষ্টমানের সমুদ্রসৈকত ও মুর স্থাপত্যশৈলীর শহরগুলির জন্য এই অঞ্চলটি পর্যটকদের কাছে জনপ্রিয়। বিখ্যাত নৌ-অভিযাত্রী  ইঁফাত দোঁ এঁরিক (Infante Dom Henrique) ফারু নগরীকেই ১৫শ শতকে তার সমুদ্র-অভিযাত্রাগুলির ঘাঁটি বানিয়েছিলেন।  তথ্যসূত্র  বিষয়শ্রেণী:পর্তুগালের শহর
ইনাম আল হক (জন্ম: ১৯৪৫) বাংলাদেশি পাখি বিশেষজ্ঞ, আলোকচিত্রী, লেখক ও পর্যটক। বিজ্ঞান/কল্পবিজ্ঞান/পরিবেশ বিজ্ঞানে বিশেষ অবদানের জন্য তিনি ২০২৩ সালে বাংলা একাডেমি পুরস্কার অর্জন করেন।   প্রাথমিক জীবন  ইনাম আল হক ১৯৪৫ সালে কুষ্টিয়া জেলার হিজলবট গ্রামে জন্মগ্রহণ করেন। তিনি ১৯৬৬ সালে ফরিদপুর রাজেন্দ্র কলেজের বিজ্ঞান বিভাগ থেকে স্নাতক পাস করেন। এক যুগ পরে ঢাকা বিশ্ববিদ্যালয়ের ব্যবসায় প্রশাসন ইনস্টিটিউট বিভাগ থেকে স্নাতকোত্তর পাশ করেন। ১৯৮৪-১৯৯৫ সালে যুক্তরাষ্ট্রে কমিউনিকেশন-ইলেকট্রনিক্স ইঞ্জিনিয়ারিং বিষয়ে প্রশিক্ষণ গ্রহণ করেন।   কর্মজীবন  ইনাম আল হক ১৯৬৭ সালে পাট গবেষণা ইনস্টিটিউটে যোগ দিয়ে কর্মজীবন শুরু করেন। তার দুই বছর পরে পাকিস্তান বিমান বাহিনীর ক্যাডেট হিসেবে অ্যারোনিটিক্যাল ইঞ্জিনিয়ার হিসেবে যোগ দেন। মুক্তিযুদ্ধ চলাকালীন সময় তিনি যুদ্ধবন্দী হিসেবে পাকিস্তানে বন্দী ছিলেন। ১৯৭৩ সালে ভারত-পাকিস্তান বন্দী বিনিময় চুক্তির ফলে মুক্তি পান। ১৯৯৫ সালে উইং কমান্ডার হিসেবে অবসর নেন। পরবর্তীতে ব্র্র্যাক এবং জি কিউ ইন্ডাস্ট্রিজ লিমিটেডে কাজ করেন। ২০০৫ সালে চাকুরি জীবন থেকে অবসর নেন।   সম্মাননা    বাংলা একাডেমি পুরস্কার (২০২৩)   তথ্যসূত্র   বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:কুষ্টিয়া জেলার ব্যক্তি বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ বিমান বাহিনীর কর্মকর্তা
চিল্কা হ্রদ () একটি ঈষৎলোনা জলের উপহ্রদ, যা ভারতের পূর্ব উপকূলের ওড়িশার পুরী, খুরদা ও গঞ্জাম জেলায় বিস্তৃত। চিল্কা হ্রদ সর্বাধিক ১১৬৫ বর্গকিমি এলাকা জুড়ে বিস্তৃত। এটি ভারতের তথা এশিয়ার বৃহত্তম উপকূলীয় লেগুন (উপহ্রদ)  এবং নিউ ক্যালিডোনিয়ান লেগুনের পরে বিশ্বের দ্বিতীয় বৃহত্তম উপকূলীয় লেগুন। ১৯৮১ সালে চিল্কা হ্রদ ভারতের প্রথম জলাভূমি হিসেবে রামসার সাইটের মর্যাদা লাভ করে।  বিবরণ চিল্কা হ্রদের দৈর্ঘ্য ৬৪.৩ কিমি বা ৪০ মাইল। এর আয়তন শুষ্ক ঋতুতে ৯০০ বর্গকিমি এবং আর্দ্র ঋতুতে ১১৬৫ বর্গকিমি। ভার্গবী, দয়া সহ অনেকগুলি ছোট বড় নদী চিল্কা হ্রদে পতিত হয়েছে। চিল্কা হ্রদে ভারতীয় উপমহাদেশের সবচেয়ে বড় পরিযায়ী পাখিদের সমাবেশ ঘটে। হ্রদটির চারদিকে আছে অনেক ছোট বড় গ্রাম ও শহর। মাছ আহরণের জন্য এই হ্রদকে ঘিরে ১৫০,০০০ জেলে থাকে এবং ১৩২টি গ্রাম আছে।  একটি সমীক্ষা দেখানো হয়েছে, এই হ্রদে ৪৫ শতাংশ জলজ পাখি,৩২ শতাংশ আন্সেরিফর্মিস বর্গের পাখি এবং ২৩ শতাংশ পানিকাটা পাখি। এর উপহ্রদে ১৪ প্রজাতির শিকারী পাখি আছে। প্রায় ১৫২ প্রজাতির বিরল এবং বিপন্ন ইরাবতী ডলফিন এই হ্রদে বাস করে খবর পাওয়া গেছে।   গ্যালারি    তথ্যসূত্র   বিষয়শ্রেণী:ভারতের রামসার স্থান বিষয়শ্রেণী:ভারতের জলাভূমি বিষয়শ্রেণী:ভারতের উপহ্রদ
শাহবাজ খান পিলু (জন্ম ১৫ ডিসেম্বর ১৯৬০) সাধারণত পিলু খান নামে পরিচিত, একজন বাংলাদেশী গায়ক, সঙ্গীত সুরকার, ড্রামার এবং পরিচালক। তিনি বাংলাদেশী ব্যান্ড রেনেসাঁ এর একজন সদস্য এবং রক ব্যান্ড সোল্‌স এর একজন প্রাক্তন সদস্য।   কর্মজীবন  খান ১৯৭৪ সালে সোল্‌স-এ যোগ দেন। দশ বছর সোল্‌স-এ কাজ করার পর, তিনি ১৯৮৫ সালে রেনেসাঁ-এ যোগ দেন, যা তার বড় ভাই নকীব খান দ্বারা গঠিত হয়েছিল। তিন বছর পর, ১৯৮৮ সালে, ব্যান্ডের প্রথম অ্যালবাম রেনেসাঁ প্রকাশিত হয়। দ্বিতীয় অ্যালবামটি ১৯৯৩ সালে মুক্তি পেয়েছিল তৃপ্তি বিষো, তৃতীয়টি ১৯৯৮ সালে একাত্তরের রেনেসাঁ শিরোনাম এবং চতুর্থ অ্যালবামটি ২০০৪ সালে একুশ শটকের রেনেসাঁ নামে। খান তার প্রথম একক অ্যালবাম তোমার ভালো লাগে ২০১৯ সালে প্রকাশ করেন।   ব্যক্তিগত জীবন  খানের নকীব খান এবং জালালউদ্দিন খান জিলু নামে দুই ভাই রয়েছে। তিনি জারিন কবির দুরদানাকে বিয়ে করেছেন এবং তার একটি পুত্র ও কন্যা রয়েছে। তার ছেলে, দামির, একজন সঙ্গীতশিল্পী।   তথ্যসূত্র   বিষয়শ্রেণী:বাংলাদেশী সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম
যে সকল উদ্ভিদের ফুল ও বীজ হয় কিন্তু ফুলে গর্ভাশয় নেই বলে ফল উৎপন্ন হয় না বিধায় বীজ নগ্ন অবস্থায় থাকে, তাদের নগ্নবীজী বা  ব্যক্তবীজী উদ্ভিদ (Gymnosperm) বলে। যেমন—  সাইকাস, পাইনাস ইত্যাদি । নগ্নবীজী উদ্ভিদ সবীজ (Spermatophyta) উদ্ভিদগুলোর মধ্যে প্রাচীন।পৃথিবীর বৃহত্তম উচ্চতম উদ্ভিদ 'Sequia gigantea' এ গোষ্ঠীর ই অন্তর্ভুক্ত একটি উদ্ভিদ।  গ্রিক শব্দ Gymnos = নগ্ন ও spermos = বীজ থেকে Gymnospermae শব্দটি উদ্ভূত হয়েছ। এদের দেহ স্পোরোফাইট ও অসমরেণুপ্রসূ। রেণু বা স্পোর (spore) বিশেষ ধরনের পত্রে উৎপন্ন হয়। স্পোর বা রেণু যেসকল পত্রে উৎপন্ন হয় সেই পত্রগুলোকে  রেণুপত্র বা স্পোরোফিল (sporophyll) বলে। স্পোরোফিল ঘনভাবে সজ্জ্বিত হয়ে কোণ বা স্ট্রোবিলাস গঠন করে।নগ্নবীজী উদ্ভিদের গ্যামেটোফাইট অত্যধিক সংক্ষিপ্ত।নিষেকের পূর্বেই হ্যাপ্লয়েড সস্য (endosperm)  উৎপন্ন হয়। এতে সুস্পষ্ট ও নিয়মতি,অসম আকৃতির জনুক্রম জীবের জীবন চক্রে যৌন জনন ও অযৌন জনন বা স্পোরোফাইট ও গ্যামেটোফাইট বা হ্যাপ্লয়েড (n) ও ডিপ্লয়েড (2n) উভয় ই চক্রাকারে ঘটলে তাকে জনুক্রম বলে। বিদ্যমান। thumb|প্রায় ৩০ সেমি দীর্ঘাকার Encephalartos sclavoi মোচক  গঠন ও আকৃতি  এগুলোর নির্দিষ্ট কোনো আকার,আকৃতি নেই।  প্রজাতি বিশ্বে ৮৩ টি গণের অন্তর্ভুক্ত ৭২১টি প্রজাতির সন্ধান পাওয়া গেছে। তবে বাংলাদেশে ৪ গণের অন্তর্ভুক্ত মাত্র ৬টি প্রজাতি প্রাকৃতিকভাবে জন্মাতে দেখা যায়।  এগুলো হলো,  Gnetum montenum, Gnetum latifolium, Gnetum oblongum, Cycas pectinata, Pinus contorta, Podocarpus macrophyllus  বৈশিষ্ট্য  উদ্ভিদ বহুবর্ষজীবী, চিরসবুজ, মাইক্রোস্পোর ও মেগাস্পোর (পুং ও স্ত্রী লিঙ্গধর উদ্ভিদ) তৈরি করে অর্থাৎ এরা স্পোরোফাইট অসমরেণুপ্রসূ।  ডিম্বক  থাকে মেগাস্পোরোফিলের কিনারায় নগ্ন অবস্থায়।  গর্ভাশয় না থাকায় কোনো ফল সৃষ্টি হয়না।  ফল সৃষ্টি হয় না বিধায় বীজ/নিষিক্ত ডিম্বক নগ্ন অবস্থায় থাকে।  নগ্নবীজী উদ্ভিদে দ্বিনিষেক ঘটে না  তাই শাঁস হ্যাপ্লয়েড এবং নিষেকের পূর্বে সৃষ্টি হয়। তবে ব্যতিক্রম Ephedra।  এরা সকলেই বায়ু পরাগী।  এদের জীবনচক্রে অসম আকৃতির অর্থাৎ heteromorphic জনুক্রম বিদ্যমান।  সাধারণত এদের আর্কিগোনিয়া সৃষ্টি হয়। leaf scar নগ্নবীজী উদ্ভিদের একটি ভিন্নধর্মী বৈশিষ্ট্য। রেণুপত্র অর্থাৎ স্পোরোফিল্গুলো ঘন ভাবে সন্নিবেশিত হয়ে স্ট্রোবিলাস বা কোন(cone)তৈরি করে। জাইলেম টিস্যুতে সত্যিকার ভেসেল কোষ থাকেনা(ব্যতিক্রম Gnetum)এবং ফ্লোয়েম টিস্যুতে সঙ্গিকোষ থাকে না। পরাগায়নকালে পরাগরেণু সরাসরি ডিম্বক রন্ধ্রে পতিত হয়।   তথ্যসূত্র    আরও পড়ুন      বহিঃসংযোগ  নগ্নবীজী উদ্ভিদ তথ্যশালা Gymnosperms on the Tree of Life  বিষয়শ্রেণী:উদ্ভিদ
খান্ড (বান্সগর) () ভারতের মধ্য প্রদেশ রাজ্যের শাহদোল জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে খান্ড (বান্সগর) শহরের জনসংখ্যা হল ১০,৯৪০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে খান্ড (বান্সগর) এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:শাহদোল জেলার শহর ও নগর
ড্র্যাগ চুচি হলো পেদ্রো আলবের্তো বেথেনকুর্ত গেররার (জন্ম ১৫ জুন, ১৯৯০) মঞ্চ নাম। তিনি একজন ড্র্যাগ কুইন এবং বহুমুখী শিল্পী, যিনি ২০১৯ সালে লাস পালমাসের কার্নিভালে ড্র্যাগ কুইন গালা জয় এবং ড্র্যাগ রেস স্পেন-এর তৃতীয় মৌসুমে প্রতিযোগিতা করার জন্য পরিচিত।   পেশাজীবন  ২০১৯ সালে লাস পালমাসের কার্নিভালে ড্র্যাগ চুচি, ড্র্যাগ কুইন গালা ২০১৯-এ অংশগ্রহণ করেন এবং "রিপিতে মি নোম্ব্রে" (আমার নাম বলো) পরিবেশনার জন্য সেই বছরের বিজয়ী হন।  ২০২২ সালে, লাস পালমাসের কার্নিভালে ড্র্যাগ কুইন গালা প্রচারের জন্য চুচির ছবি সহ  পরিমাপের একটি বিশাল ক্যানভাস মাদ্রিদের গোয়া স্ট্রিটে স্থাপন করা হয়েছিল। একই বছর, তিনি ড্র্যাগ গালায় পারফর্ম করার জন্য ফিরে আসেন, এবার তার পরিবেশনা ছিল গ্রান কানারিয়ার আগুন থেকে অনুপ্রাণিত।  ২০২৩ সালে চুচি আপাতবাস্তব টেলিভিশন প্রতিযোগিতা ড্র্যাগ রেস স্পেন-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। মৌসুমের প্রথম পর্বে, চুচি তার সহ-প্রতিযোগী মারিয়া এডিলার সাথে এলিমিনেশনের জন্য নির্বাচিত হন। ফলে রোজালিয়ার "ডেসপেচা" গানে ঠোঁট মেলানো প্রতিযোগিতায় তারা মুখোমুখি হন। চুচি শেষ পর্যন্ত ঠোঁট মেলানো প্রতিযোগিতায় জয়লাভ করেন এবং মারিয়া এডিলা এই মৌসুমের জন্য বাদ পড়েন। মারিয়া ছিলেন মৌসুমের প্রথম বাদ পড়া কুইন। দ্বিতীয় পর্বে বিচারকদের নেতিবাচক সমালোচনার পর চুচি আবারও এলিমিনেশনের জন্য নির্বাচিত হন। সোরায়ার "লা নোচে এস পারা মি" গানে ঠোঁট মেলানো প্রতিযোগিতায় তিনি ভানিয়া ভ্যানিলার মুখোমুখি হন। ভানিয়াকে ঠোঁট মেলানো প্রতিযোগিতার বিজয়ী ঘোষণা করা হয় এবং চুচি দ্বিতীয় কুইন হিসেবে মৌসুম থেকে বাদ পড়েন।   ফিল্মোগ্রাফি   টেলিভিশন  বছর শিরোনাম ভূমিকা মন্তব্য সূত্র ২০২৩ ড্র্যাগ রেস স্পেন নিজেই ৩টি পর্ব  ত্রাস লা কাররেরা নিজেই ১টি পর্ব   ব্রিং ব্যাক মাই গার্লস   ডিসকোগ্রাফি   একক গান   "ইয়া তে লো দিসে" (আমি আপনাকে আগেই বলেছি) (২০২২)   তথ্যসূত্র    বহিঃসংযোগ      বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি
রক্তক্ষরণ বা রক্তহ্রাস হচ্ছে একটি অবস্থা যখন রক্তবাহিকা ক্ষতিগ্রস্ত হওয়ার ফলে রক্ত সংবহন তন্ত্র থেকে বেরিয়ে যেতে থাকে। রক্তক্ষরণ শরীরের অভ্যন্তরে বা বাহ্যিকভাবে হতে পারে। প্রাকৃতিকভাবে যেসকল অঙ্গের মাধ্যমে বাহ্যিক রক্তরক্ষরণ হয়ে থাকে তার মধ্যে আছে মুখ, নাক, কান, মূত্রনালী, যোনি, বা পায়ু। এছাড়াও ত্বকের কোনো অংশ কেটে গেলে বা জখম হলেও বাহ্যিক রক্তক্ষরণ হতে পারে। শরীরের রক্তের পরিমাণ মাত্রাতিরিক্তভাবে কমে যাওয়াকে চিকিৎসাবিজ্ঞানের ভাষায় হাইপোভলেমিয়া এবং অতিরিক্ত রক্ষক্ষরণের ফলে মৃত্যু হলে তাকে এক্সস্যাংগুইনেশন হিসেবে অভিহিত করা হয়। সাধারণত একজন সুস্থ মানুষ শরীরের ১০–১৫% রক্ত হ্রাস হলেও কোনো রকম গুরুতর শারীরিক জটিলতা ছাড়াই কাটিয়ে উঠতে পারে। তুলনামূলকভাবে রক্ত দানের ক্ষেত্রে সাধারণত শরীরের ৮–১০% রক্ত হ্রাস পায়। রক্তক্ষরণ বন্ধ বা হ্রাস করার শারীরিক প্রক্রিয়া হেমোস্ট্যাসিস নামে পরিচিত এবং এটি প্রাথমিক চিকিৎসা ও শল্যচিকিৎসার একটি গুরুত্বপূর্ণ অংশ। রক্তক্ষরণ বন্ধ করতে এবং যুদ্ধের সময় আহতদের ক্ষতস্থান বন্ধ করতে সায়ানোএক্রিলেট আঠা আবিষ্কার করা হয়েছিলো, এবং সর্বপ্রথম ভিয়েতনাম যুদ্ধে তা ব্যবহৃত হয়েছিলো। বর্তমানে ছোটখাট রক্তক্ষরণের চিকিৎসায় ত্বকের উপরে রক্তক্ষরণ বন্ধ করার প্রয়োজনে এ ধরনের আঠার চিকিৎসীয় সংস্করণ ব্যবহার করা হয়।   প্রাথমিক চিকিৎসা  রক্তক্ষরণ নিরাময়ে প্রাথমিকভাবে আমারা কিছু পদক্ষেপ নিতে পারি, তা নিন্মে আলোচনা করা হল:   রোগীকে বসানো ও শোয়ানো যায় এমন স্থানে স্থানান্তর করতে হবে। এতে রক্তপাত আপনা-আপনি কমে যাবে।  যে স্থান হতে রক্তপাত হচ্ছে, সে স্থান হৃৎপিণ্ডের সমতার উপর তুলে ধরলে রক্তপাত অনেকটা কমে যাবে।  সামান্য কেটে গেলে ঐ স্থানে রক্ত জমাটবেঁধে আপনা-আপনি রক্তপাত বন্ধ হয়।  কাটা স্থানে বৃদ্ধাঙ্গুলির চাপ প্রয়োগ করলে অনেক সময় রক্তপাত বন্ধ হয়।  আহত অঙ্গের নড়াচড়া বন্ধ করতে হবে।  রক্তপাতের স্থানে বরফ ব্যবহার করতে হবে।  রক্তপাত বন্ধের জন্য প্রত্যক্ষ ও পরোক্ষ চাপ দিতে হবে।  ক্ষতস্থান পরিষ্কার কাপড় বা ব্যাণ্ডেজ দিয়ে বাঁধতে হবে।  তাড়াতাড়ি ডাক্তারের কাছে বাহাসপাতালে নিতে হবে।  বেশি রক্তপাত হলে টুর্নিকেট ব্যবহার করতে হবে। টুর্নিকেট অর্থ হলো প্রাথমিক বাঁধনকে ঘুরিয়ে ঘুরিয়ে শক্ত করে তোলা। ক্ষতস্থান ঢিলা করে বেঁধে তার ভিতরে একটি কাঠি বা পেন্সিল ঢুকিয়ে দিয়ে আস্তে আস্তে ঘুরালে বাঁধনটি ক্রমশ শক্ত হয়ে রক্তপাত বন্ধ হয়।   প্রকারভেদ   বিশ্ব স্বাস্থ্য সংস্থা  বিশ্ব স্বাস্থ্য সংস্থা রক্তক্ষরণের তীব্রতা নির্ণয়ে একটি আদর্শ গ্রেডিং স্কেল প্রণয়ন করেছে।  গ্রেড ০ কোনো রক্তক্ষরণ হয়নি গ্রেড ১ পেটিকিয়াল রক্তক্ষরণ গ্রেড ২ সামান্য রক্তক্ষরণ (গুরুত্ববহ) গ্রেড ৩ অতিরিক্ত রক্তক্ষরণ, রক্তপ্রদানের প্রয়োজন (তীব্র) গ্রেড ৪ দুর্বল করে দেওয়ার মতো রক্তক্ষরণ, চোখের রেটিনায় বা সেরিব্রাল রক্তক্ষরণ যা প্রায় সময় মৃত্যুর সাথে সংশ্লিষ্ট   তথ্যসূত্র    বহিঃসংযোগ   বিষয়শ্রেণী:রক্তক্ষরণ বিষয়শ্রেণী:জরুরি চিকিৎসা বিষয়শ্রেণী:পরিব্যাপ্তি চিকিৎসাবিজ্ঞান  References
বনজ কুমার মজুমদার (জন্ম ১ জানুয়ারি ১৯৬৭) বাংলাদেশ পুলিশের একজন কর্মকর্তা। বর্তমানে তিনি অবসরে আছেন। তিনি অতিরিক্ত মহাপরিদর্শক পদে পুলিশ ব্যুরো অব ইনভেস্টিগেশন (পিবিআই) এর প্রধান হিসেবে দায়িত্ব পালন করেছেন। বিভিন্ন আলোচিত ও ক্লুলেস হত্যাকাণ্ডের ক্লু উদ্ধার করে আলোচনায় আসেন মজুমদার।   জন্ম ও শিক্ষাজীবন  মজুমদার রাজশাহী প্রযুক্তি ও প্রকৌশল বিশ্ববিদ্যালয় থেকে ইলেক্ট্রিক্যাল এন্ড ইলেক্ট্রনিক  ইঞ্জিনিয়ারিং শেষ করে ১৯৯১ সালের ২০ জানুয়ারি বাংলাদেশ পুলিশে যোগদান করেন।    কর্মজীবন  বনজ কুমার সিএমপি’র গোয়েন্দা ইউনিটের সহকারি কমিশনার, চট্টগ্রামের অতিরিক্ত পুলিশ সুপার, আরআরএফ’র উপ কমিশনার, কক্সবাজারের জেলা পুলিশ সুপার, সিএমপি’র উপ কমিশনার হিসেবেও দায়িত্ব পালন করেন। এছাড়াও তিনি অতিরিক্ত ডিআইজি পদমর্যাদায় সিএমপিতে অতিরিক্ত পুলিশ কমিশনার (অপরাধ ও অভিযান) হিসেবে কর্মরত ছিলেন। সর্বশেষ তিনি ২০১৬ সালে পিবিআই প্রধান হিসাবে যোগ দেয়ার আগ পর্যন্ত ঢাকা মেট্রোপলিটন পুলিশের (ডিএমপি) যুগ্ম কমিশনার হিসেবে দায়িত্বরত ছিলেন। ২০২২ সালের ২২ শে জানুয়ারী তে তিনি অতিরিক্ত আইজিপি হিসেবে পদোন্নতি পান। তিনি তার প্রশংসনীয় কাজের জন্য বাংলাদেশ পুলিশ পদক-সেবা (বিপিএম) এবং প্রেসিডেন্ট পুলিশ পদক অর্জন করেন।  সমালোচনা  বাংলাদেশের পুলিশ সুপার বাবুল আক্তারের স্ত্রী মাহমুদা খানম মিতু হত্যার ঘটনায় প্রবাসী বাংলাদেশী সাংবাদিক ইলিয়াস হোসাইন গত ৩ সেপ্টেম্বর ‘স্ত্রী খুন, স্বামী জেলে, খুনি পেয়েছেন তদন্তের দায়িত্ব’ শিরোনামে একটি ভিডিও কনটেন্ট ইউটিউবে প্রকাশ করেন, যেখানে মিতু হত্যা, বাংলাদেশ পুলিশ, পিবিআই প্রধান বনজ কুমার মজুমদার ও সাম্প্রদায়িক ইস্যুসহ বেশ কিছু বিষয় দেখানো হয়। বনজ কুমার ভিডিওটিকে আপত্তিকর এবং অসত্য দাবি করে ধানমন্ডি থানায় মামলা দায়ের করেন এবং মামলার আবেদনে ভিডিওতে উপস্থাপিত তথ্যগুলোর প্রতিউত্তর হিসেবে তার বক্তব্য 'যুক্তি খণ্ডন' হিসেবে প্রদান করেন। এছাড়াও, পিবিআই কর্তৃক তদন্ত হওয়া নুসরাত হত্যা মামলার রায় পুনঃতদন্ত, আসামীদের মুক্তি ও বনজ কুমারের শাস্তির দাবিতে মানববন্ধন করে এলাকাবাসী, স্থানীয় আওয়ামিলীগ নেতৃবৃন্দ এবং আসামীর স্বজনরা।   তথ্যসূত্র   বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজশাহী প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ পুলিশ বিষয়শ্রেণী:পিরোজপুর জেলার ব্যক্তি বিষয়শ্রেণী:বাংলাদেশী হিন্দু
thumb|right|300px|থিয়ৌর্সাও নদী, থিয়ৌর্সাওর্টালুরের কাছে right|thumb|300px|থিয়ৌর্সাও নদী; দিগন্তে ডানদিকে এইয়াফিয়াৎলাইয়োকুত্‌ল হিমবাহ এবং বাম দিকে থিন্টাফিয়াৎলাইয়োকুত্‌ল হিমবাহ থিয়ৌর্সাও নদী (আইসল্যান্ডীয় ভাষায়: Þjórsá) আইসল্যান্ডের দীর্ঘতম নদী। এটি কেন্দ্রীয় মালভূমিতে হফ্‌স হিমবাহের উত্তর-পূর্বে উৎপত্তিলাভ করে দক্ষিণ-পশ্চিমে ২৩০ কিলোমিটার প্রবাহিত অয়ে সেলফস-এর দক্ষিণ-পূর্বে আটলান্টিক মহাসাগরে পতিত হয়েছে। থিয়ৌর্সাও নদী এবং এর বৃহত্তম উপনদী থুংগনা নদী ভাত্‌না, হফ্‌স এবং আরও অনেকগুলি ছোট ছোট হিমবাহের বরফগলা পানি বহন করে নিয়ে আসে এবং প্রায় ৭,৫৩০ বর্গ কিলোমিটার আয়তনের অববাহিকা এলাকা বিধৌত করে। এই নদীবিধৌত এলাকার নিম্ন তৃতীয়াংশেই আইসল্যান্ডের সবচেয়ে নিবিড় খামার এলাকা অবস্থিত। দক্ষিণ-পশ্চিমের জনবহুল অঞ্চলে অবস্থিত বলে এবং আকারে বড় বলে অন্য যেকোন নদীর তুলনায় থিয়ৌর্সাও নদী থেকেই সবচেয়ে বেশি জলবিদ্যুৎ উৎপাদন করা হয়।  আইসল্যান্ডকে বেষ্টনকারী মহাসড়ক খ্‌রিংভেগুর (hringvegur) সেলফস ও খেল্লা শহরের কাছে একটি সেতুর মাধ্যমে নদীটি অতিক্রম করেছে।  বিষয়শ্রেণী:আইসল্যান্ডের নদী
১৯৭০ ফিফা বিশ্বকাপ  হচ্ছে বিশ্ব পুরুষ ফুটবল প্রতিযোগিতার নবম সংস্করণ। ৩১ মে থেকে ২১ জুন পর্যন্ত এটি মেক্সিকো-তে আয়োজিত হয় এবং এটি উত্তর আমেরিকা মহাদেশে অনুষ্ঠিত প্রথম বিশ্বকাপ এবং ইউরোপ ও দক্ষিণ আমেরিকার বাইরে অনুষ্ঠিত প্রথম বিশ্বকাপ। ১৯৬৮ সালের মে থেকে বাছাইপর্ব শুরু হয়েছিল। বাছাইপর্ব থেকে ১৪টি দল এবং আয়োজক মেক্সিকো ও তৎকালীন শিরোপা বিজয়ী ইংল্যান্ডকে নিয়ে মোট ১৬টি দল চূড়ান্ত আসরে প্রতিযোগিতা করে। এই আসরে এল সালভেদর, ইসরায়েল ও মরক্কো তাদের প্রথমবারের মত বিশ্বকাপে অংশগ্রহণ করে।  ব্রাজিল এই আসরে শিরোপা অর্জন করে, তারা তৎকালীন দুইবারের শিরোপাধারী ইতালিকে মেক্সিকো সিটিতে অনুষ্ঠিত ফাইনাল খেলায় ৪-১ গোলে পরাজিত করে। ফলে তারা তৃতীয়বারের মতো বিশ্ব চ্যাম্পিয়ন হয় ও স্থায়ীভাবে জুলে রিমে ট্রফির মালিক হয় এবং ১৯৭৪ সালে নতুন ট্রফির উদ্বোধন করা হয়। বিজয়ী দলের অধিনায়ক কার্লোস আলবার্তো এবং অন্যান্য খেলোয়াড় তথা পেলে, গারসন, জর্জিনহো, রিভেলিনো, ও তোসতাওকে প্রায়ই বিশ্বকাপের সর্বকালের সেরা দল হিসেবে অভিহিত করা হয়। তারা চূড়ান্ত পর্বের ছয়টি খেলা এবং কোয়ালিফাইং পর্বের সবকয়টি খেলা জয়লাভ করে।  তথ্যসূত্র  বিষয়শ্রেণী:ফিফা বিশ্বকাপের আসর বিষয়শ্রেণী:১৯৭০ ফিফা বিশ্বকাপ বিষয়শ্রেণী:স্বাগতিক মেক্সিকোয় আন্তর্জাতিক ফুটবল প্রতিযোগিতা
মাছিহাতা বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।   নামকরণ  ১৩নং মাছিহাতা ইউনিয়ন মাছিহাতা গ্রামের নামানুসারে নামকরণ করা হয়।  আয়তন  মাছিহাতা ইউনিয়নের আয়তন ৭,৮৯৯ একর (৩১.৯৭ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী মাছিহাতা ইউনিয়নের মোট জনসংখ্যা ৪০,৫০৯ জন। এর মধ্যে পুরুষ ১৯,২২৪ জন এবং মহিলা ২১,২৮৫ জন। মোট পরিবার ৭,৫৬৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৬৭ জন।   ইতিহাস    অবস্থান ও সীমানা  ব্রাহ্মণবাড়িয়া সদর উপজেলার দক্ষিণাংশে মাছিহাতা ইউনিয়নের অবস্থান। এ ইউনিয়নের দক্ষিণে বাসুদেব ইউনিয়ন ও সুলতানপুর ইউনিয়ন, পশ্চিমে সুলতানপুর ইউনিয়ন ও রামরাইল ইউনিয়ন, উত্তর-পশ্চিমে ব্রাহ্মণবাড়িয়া পৌরসভা, উত্তরে সুহিলপুর ইউনিয়ন ও বিজয়নগর উপজেলার পত্তন ইউনিয়ন এবং পূর্বে বিজয়নগর উপজেলার সিংগারবিল ইউনিয়ন ও আখাউড়া উপজেলার আখাউড়া উত্তর ইউনিয়ন অবস্থিত।   প্রশাসনিক কাঠামো  মাছিহাতা ইউনিয়ন ব্রাহ্মণবাড়িয়া সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।  দর্শনীয় স্থান   মাছিহাতা দরবার শরীফ তিতাস নদীর পাড়,কাছাইট   শিক্ষা ব্যবস্থা  ২০১১ সালের আদমশুমারি অনুযায়ী মাছিহাতা ইউনিয়নের সাক্ষরতার হার ৬১.১%।   শিক্ষা প্রতিষ্ঠান সরকারী প্রাথমিক বিদ্যালয় ৯টি, বেসরকারী রেজিঃ প্রাঃ বিদ্যালয় ৩টি, উচ্চ বিদ্যালয় ২টি, মাদ্রাসা ৬টি, কলেজ ১টি, কারিগরি বিদ্যালয় ১টি।   যোগাযোগ ব্যবস্থা  ব্রাহ্মণবাড়িয়া জেলা সদর থেকে যোগাযোগ মাধ্যম – সিএনজি/ট্রেইন/অটোরিকশা।   হাট-বাজার  হাট-বাজার সংখ্যা - ৪ টি।  • চাঁন্দপুর।  • কাছাইট।  • চিনাইযর।  • রাধিকা।   উল্লেখযোগ্য ব্যক্তি    জনপ্রতিনিধি   বর্তমান চেয়ারম্যান: আল আমিনুল হক পাভেল।   আরও দেখুন   ব্রাহ্মণবাড়িয়া সদর উপজেলা  ব্রাহ্মণবাড়িয়া সদর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণবাড়িয়া সদর উপজেলার ইউনিয়ন বিষয়শ্রেণী:ব্রাহ্মণবাড়িয়া জেলার ইউনিয়ন
300px|থাম্ব|এলএইচ ৭২ একটি বড় ওবি দল  ও এবং বি তারার দলকে সংক্ষেপে ওবি দল বলা হয়। এরা ভারী, নীলচে এবং বয়সে নবীন। ও এবং বি তারার দল বেশ উজ্জ্বল হওয়ার কারণে অনেক দূর থেকেও দেখা যায়। একেকটি দলে প্রায় ১০,০০০ তারা থাকতে পারে। অনুজ্জ্বল তারাও এই দলে থাকতে পারে, কিন্তু সেগুলো পর্যবেক্ষণ করা বেশ দুরুহ। কালপুরুষ নীহারিকায় ওবি দল রয়েছে।   আরও দেখুন   নাক্ষত্রিক দল  তারা  ও-দল   তথ্যসূত্র       বহিঃসংযোগ   Bouy, Hervé and Alves, João: Cosmography of OB Stars in the Solar Neighborhood Astronomy & Astrophysics (December 2015). A three-dimensional map of OB star density within 500 pc of the Sun.   — Scientia Astrophysical Organization's star classification page  Philippe Stee's homepage: Hot and Active Stars Research  বিষয়শ্রেণী:তারাগুচ্ছ
thumb|right|255px| পিকাস    ল্যাটিয়ামের প্রথম রাজা, পিকাস, রোমান পুরাণের একজন ব্যক্তিত্ব। তিনি ছিলেন শনির পুত্র। তিনি স্টেরকুটাস নামেও পরিচিত। তিনি লরেন্টাম নামক প্রথম ল্যাটিন উপজাতি ও উপনিবেশের প্রতিষ্ঠাতা ছিলেন, যা রোম শহরের কিছু মাইল দক্ষিণ-পূর্বে অবস্থিত।Aug. C. D.: "exortum est regnum Laurentum ubi Saturni filius Picus regnum primus accepit". Servius Ad Aen. 7, 678: "...ut ecce Laurentum a Pico factum est, ut Laurentis regia Pici...". তিনি ভবিষ্যদ্বাণী প্রদান ও অশ্বারোহীতায় তার দক্ষতার জন্য বিখ্যাত ছিলেন। ফেস্টুস এর মতে, তার এই নাম পাওয়ার কারণ হলো, তিনি অলৌকিকভাবে ভবিষ্যৎ বলে দেয়ার জন্য একটি কাঠঠোকরার উপর নির্ভর করতেন। পিকাস একজন সুদর্শন পুরুষ হিসেবেও বর্ণিত ও রোমান পুরাণের জলপরীরা তার প্রতি খুবই আকর্ষিত হতো। তিনি এক শিকার অভিযানে থাকার সময় জাদুকরী সারসি তার কবজ ও নানা বনজ লতার সাহায্যে তাকে প্রলুব্ধ করার চেষ্টা করেছিল। তবে তিনি তাকে নির্মমভাবে প্রত্যাখ্যান করেন। তার প্রেমকে ঘৃণায় পরিহার করায় সে তাকে একটি কাঠঠোকরায় রূপান্তরিত করে ফেলে। যখন পিকাসের সঙ্গীরা সারসিকে তার অপরাধের জন্য অভিযুক্ত করে ও পিকাসকে মুক্ত করে দিতে বলে, তখন সে তাদেরকেও নানা রকম জন্তুতে রূপান্তরিত করে দেয়। পিকাসের স্ত্রী ( যার প্রতি তিনি সম্পূর্ণ নিবেদিত ছিলেন) একজন জলপরী ছিলেন, যার নাম ছিল কানেন্স। পিকাসের রূপান্তরের পরে তিনি ৬ দিন বনের মধ্যে পাগল হয়ে ঘুরে বেড়ালেন এবং অবশেষে তিনি টিবারের তীরে শুয়ে মারা গেলেন। তাদের ফনাস নামক একটি ছেলে ছিল।  ব্যাকরণবিদ সারভিয়াস এর মতে, পোমোনার প্রতি পিকাসের ভালবাসা পোমোনা কর্তৃক ঘৃণিত ছিল। তবে অন্যত্র তিনি উল্লেখ করেন যে, পোমোনা বিয়েতে রাজি হয়েছিল। কিন্তু সারসি পিকাসকে একটি কাঠঠোকরায় এবং পোমোনাকে পাইকা নামক একটি পাখিতে রুপান্তরিত করে ফেলে, যা সম্ভবত একটি নীলকণ্ঠ পাখি বা পেঁচা ছিল।Servius Ad Aen. 7, 190: "Fabula autem talis est. Picus amavit Pomona, pomorum dea, et eius volentis est sortita coniugium. Postea Circe, cum eum amaret et sperneretur, irata eum in avem, picum Martium, convertit: nam altera est pica...". ওভিড কর্তৃক রচিত মেটামরফসেস এর মধ্যে তিনি ছিলেন। ভারজিল বলেছেন যে, তিনি স্যাটারনাসের পুত্র ও ল্যাটিনাসের পিতামহ। ল্যাটিনাস লরেন্টাইনদের রাজা ছিলেন যার সাথে এনিয়াস ও ট্রয়ের লোকেরা ইতালিতে পৌঁছে যুদ্ধ করেছিল।  ইটালিক লোকেরা বিশ্বাস করত যে, পিকাস, যুদ্ধের দেবতা মার্সের পুত্র ছিলেন ও তিনি তার অভিনব রূপান্তরকে পাখির সাথে সম্পর্কিত শুভ ও অশুভ সংকেত অনুবাদ করতে ব্যবহার করতেন।  তার কার্যাবলীর মধ্যে অন্যতম কাজ ছিল যে, তিনি বসন্তে তার উড়নের মাধ্যমে বিশেষ কলোনীসমূহকে (তরুণ প্রজন্মের সদস্যদের দ্বারা গঠিত) নেতৃত্ব দিতেন। এটি ভার সেক্রুম নামক একটি ধর্মীয় অনুষ্ঠানকে অনুসরণ করে করা হত। পিসেনির লোকেরা এই অনুষ্ঠানের স্মৃতি হতে তাদের নাম পেয়েছিল।  মন্তব্য  তথ্যসূত্র  Ovid Metamorphoses 14.320-620  Virgil Aeneid 7.45-49, 170-191  Servius on Aeneid 7.190  Diodorus Siculus 6, frag. 5  বহিঃসংযোগ  বিষয়শ্রেণী:রোমান পুরাণ বিষয়শ্রেণী:ভাগ্যের দেবতা বিষয়শ্রেণী:রোমান দেবতা বিষয়শ্রেণী:রোমান পুরাণে পাখিতে রূপান্তর নিয়ে গল্প
ধলা নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৯০ কিলোমিটার, প্রস্থ ৯৪৫ মিটার, এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৫।  অন্যান্য তথ্য ধলা নদী অববাহিকার আয়তন ৭০ বর্গকিলোমিটার। ধলা নদীতে জোয়ারভাটার প্রভাব নেই।  উৎপত্তি ও প্রবাহ ধলা নদী ভারতের আসাম-মেঘালয় রাজ্য হতে আগত ডোবা চ্যানেল হতে উৎপন্ন হয়ে পিয়াইন নদীর মাধ্যমে সুরমা নদীতে মিশেছে। বাংলাদেশে সিলেট জেলার কোম্পানীগঞ্জ দিয়ে প্রবেশ করে পিয়াইন নদীতে মিলেছে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৩২-২৩৩।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:মেঘালয়ের নদী বিষয়শ্রেণী:ভারতের নদী বিষয়শ্রেণী:সিলেট জেলার নদী বিষয়শ্রেণী:কোম্পানীগঞ্জ উপজেলা, সিলেট